Senj

Senj je grad u Hrvatskoj, koji se nalazi na obali Jadranskog mora i po kome je nazvana Ličko-senjska županija kojoj administrativno pripada.

Zemljopis 
Najveća je urbana aglomeracija na hrvatskoj obali između Rijeke i Zadra. Područje grada obuhvaća morsku obalu u dužini od 76 km, a smješten je između mora, obronaka Kapele i Velebita, najveće planine u Hrvatskoj. Leži na 14° 54' 10" istočne dužine i 44° 59' 24" sjeverne zemljopisne širine. Njegov položaj na istočnoj obali Jadrana pomorski ga povezuje s gradovima i zemljama Sredozemlja. Cestovnim vezama povezan je sa zaleđem preko planinskog prijevoja Vratnik (700 m nad morem), na zapadu s Vinodolskom dolinom, Rijekom i njezinim zaleđem, te na jugu sa Zadrom, Splitom i Dalmacijom.

Stanovništvo

Uprava

Gradsko vijeće 
Gradsko vijeće je predstavničko tijelo građana i tijelo lokalne samouprave koje donosi akte u okviru djelokruga Grada Senja, te obavlja druge poslove u skladu sa Zakonom i Statutom Grada Senja.

Gradsko vijeće ima 15 članova:
 Mr.Sc. Damir Mršić-Mrle - predsjednik
 Željko Prpić - dopredsjednik
 Mira Nekić- Lopac, dr.med. - dopredsjednik
 Željko Ažić, ing.
 Josip Babić, prof.
 Tomislav Boras
 Darko Fekeža, dipl. ing.
 Milan Devčić, dipl.ing.
 Tome Devčić, dipl.ing.
 Dragoljub Gradišer, oec.
 Berislav Gržanić, oec.
 Suzana Miškulin 
 Darko Nekić, prof.
 Vladimir Tomaić
 Tomislav Zrinski

Izvršna tijela 
Gradonačelnik: Darko Nekić, prof.

Gradsko poglavarstvo ima predsjednika i četiri člana:
 Mr.Sc. Damir Mršić-Mrle - predsjednik
 Josip Šojat - dogradonačelnik
 Nikola Škiljan - dogradonačelnik 
 Zlatko Prpić, dipl. ing.
 Mislav Bilović, dipl. iur.

Gradska upravna tijela 
Za obavljanje poslova iz samoupravnog djelokruga Grada Senja i poslova državne uprave prenijetih na Grad Senj ustrojavaju se gradska upravna tijela. Upravna tijela Grada Senja su Gradski upravni odjel i Ured Grada.

Gradski upravni odjel

U Gradskom upravnom odjelu ustrojavaju se kao unutarnje ustrojstvene jedinice odsjeci:
 Odsjek za urbanizam, komunalni sustav i upravljanje imovinom Grada
 Odsjek za gospodarstvo, društvene djelatnosti i mjesnu samoupravu
 Odsjek za financije i gradski proračun

Pročelnik: Nikica Dizdar, dipl. oec.

Ured Grada

Radom ureda rukovodi pročelnik, Milan Nekić, dipl. oec.

Povijest 
Senj je poznat kao sjedište uskoka, koji su u 16. i 17. branili grad od mletačkih i turskih najezdi. Njihovi doživljaji su opisani u Šenoinom historijskom romanu Čuvaj se senjske ruke. Uskoke je nakon 1617. Habsburška monarhija raselila, jer je držala da joj izazivaju diplomatske probleme.

Gospodarstvo

Slavni ljudi
 Ivan Paskvić - astronom, matematičar, osnivač i prvi upravitelj zvjezdarnice u Budimu, Mađarska.
 Milan Ogrizović - poznati hrvatski književnik
 Damir Tomljanović Gavran - Dado - pukovnik i heroj domovinskoga rata.
 Milutin Cihlar Nehajev - književnik
 Vjenceslav Novak - književnik i orguljaš
 Vladimir Ćosić - Senjko -  je bio jugoslovenski revolucionar, učesnik Oktobarske revolucije, osnivač i prvi organizacioni sekretar KPJ, novinar i narodni poslanik. 
 Josip Gržanić - hrvatski političar, istaknuti pravaš
 Milutin Cihlar Nehajev - književnik
 Pavao Ritter Vitezović - polihistor, književnik, tiskar
 Josip Šojat - poznati rukometni trener , prvak europe s RK Podravkom iz Koprivnice
 Mirko Ožegović Barlabaševački - biskup senjski i modruški, barun Habsburške monarhije, hrvatski preporoditelj i senjski mecena, obnovitelj gimnazije 
 Nikola Jurišić - vojskovođa, obranio Kőszeg u Mađarskoj od navale Osmanlija
 Milan Moguš - akademik, hrvatski lingvista, jezikoslovac i predsjednik Hrvatske akademije znanosti i umjetnosti 
 Josip Filip Vukasović -  hrvatski ratnik i graditelj
 Juriša Senjanin - uskok
 Sandra Šarić - hrvatska tekvandoašica

Spomenici i znamenitosti 
 tvrđava Nehaj
 Gradski muzej, postava sakralne baštine
 katedrala Sv. Marije iz 12. st.
 gradski bedemi i obrambene kule
 Ožegovićianum, konvikt za siromašne učenike, osnivač biskup Mirko Ožegović
 bura, izrazito snažan i hladan vjetar, kažu da se rađa u Senju, živi u Rijeci, umire u Trstu
 ostaci crkve Sv. Franje, uskočki mauzolej, grobnica obitelji Frankopan
 crkva Sv. Marije od Arta, zavjetna crkva senjskih mornara i ribara, makete brodova
 ostaci Senjske ploče, oko 1100. god., pisana glagoljicom
 monumentalni trg Cilnica
 gradska luka
 senjski humor, prvi i najstariji humoristički list u Hrvatskoj, Metla i škavacera
 Velika vrata, završetak Jozefinske ceste i ulaz u Grad. Nose oznake udaljenosti između Senja i drugih gradova izraženih u njemačkim miljama, krasi ih kruna Habsburgovaca.
 Katakombe, grobnice ispod Katedrale
 Uskočka ulica, prekrasan, nedirnut primjer srednjovjekovne arhitekture
 Zvonik katedrale, prekrasan zvuk zvona, najviši zvonik u Gospićko-senjskoj biskupiji i cijeloj Riječkoj metropoliji
 Sakralna baština, zbirka portreta senjskih biskupa od 16. do 20. st., zbirka knjiga (inkunabula), izložba zlata i srebra, biskupski štap biskupa Kristofora, zbirka namještaja i misnog ruha i dr.
 Gradski muzej

Obrazovanje 
-Prva glagoljaška tiskara u Republici Hrvatskoj osnovana u Senju. Između 1494.-1508. godine u njoj se tiskaju knjige na strohrvatkom jeziku, pisane glagoljicom.
-1248. senjski biskup Filip dobiva dozvolu pape Inocencija IV za službu Božju na narodnom jeziku. Prvi put u kršćanskoj povijesti u katoličku katedralu ulazi jezik koji nije latinski, grčki, hebrejski ili aramejski. Drugi narodu ovu povlasticu dobivaju u 20. st. na II Vatikanskom koncilu.
SENJSKA GIMNAZIJA, utemeljena 1725. godine, tijekom 19. i 20. st. dala veliki broj znamenitih ljudi, književnika, znanstvenika. Ista danas nosi ime Pavla Rittera Vitezovića.

Turizam 
Ljetni karneval

Osim bure, brojnih kulturnih znamenitosti, prekrasne prirode i duge povijesti Senj je poznat i po Senjskom ljetnom karnevalu, najstarijem i najvećem događaju takve vrste u Republici Hrvatskoj. 

Karnevalska događanja traju četiri dana tijekom kolovoza. Kulminiraju velikom karnevalskom povorkom u kojoj sudjeluje nekoliko tisuća maškara iz Hrvatske i inozemstva. 

Najveći doprinos daju maškare iz Senja koje se mjesecima pripremaju za veliku povorku. Mnoštvo maškara predvođenih meštrom karnevala, mnoštvo alegorijskih kola, boja, glazbe i smijeha, ono su što ovaj ljetni karneval razlikuje od drugih. 

Tradicionalno geslo Senjskog ljetnog karnevala je: "Karneval biži ki ča uvati nek drži!".
Himna Senjskog ljetnog karnevala je " Dođi u Senj", tekst i glazba Hrvoja Hegedušića.

Sport 
 Nogometni klub Nehaj
 Rukometni klub Senj

Sporazumi s drugim gradovima 
Grad Senj surađuje s nekoliko europskih gradova s kojima ima potpisane ugovore o partnerstvu i sporazume o međusobnoj suradnji.
 Kőszeg (Mađarska), sporazum o međugradskoj suradnji zaključen 17. travnja 1999. godine u Kőszegu, a ratificiran u Senju 6. kolovoza 1999. godine.
 Vratimov (Češka), sporazum o partnerstvu i međusobnoj suradnji sklopljen je 11. rujna 1999. godine.
 Wielun (Poljska), ugovor o međusobnoj suradnji potpisan u veljači 2001. godine.
 Sorbiers (Francuska), ugovor o međusobnoj suradnji potpisan 11. kolovoza 2000. godine, ratificiran 15. lipnja 2001. godine.
 Senec (Slovačka), ugovor o partnerstvu i međusobnoj suradnji potpisan 21. travnja 2001. godine.
 Parndorf (Austrija), ugovor o partnerstvu i međusobnoj suradnji potpisan je 23. travnja 2002. godine.
 Vrbovec (Hrvatska), ugovor o partnerstvu i međusobnoj suradnji potpisan je 2003. godine.

Vidi još 
 Senjska biskupija

Vanjske veze 

Službene stranice

Gradovi u Hrvatskoj
Ličko-senjska županija